CELEX: 62017CN0584
Language: ro
Date: 2017-10-04 00:00:00
Title: Cauza C-584/17 P: Recurs introdus la 4 octombrie 2017 de ADR Center SpA împotriva Hotărârii Tribunalului (Camera întâi extinsă) din 20 iulie 2017 în cauza T-644/14, ADR Center SpA/Comisia Europeană

8.1.2018   
            
            
               RO
            
            
               Jurnalul Oficial al Uniunii Europene
            
            
               C 5/20
            
         Recurs introdus la 4 octombrie 2017 de ADR Center SpA împotriva Hotărârii Tribunalului (Camera întâi extinsă) din 20 iulie 2017 în cauza T-644/14, ADR Center SpA/Comisia Europeană
   (Cauza C-584/17 P)
   (2018/C 005/27)
   Limba de procedură: engleza
   
      Părțile
   
   
      Recurentă: ADR Center SpA (reprezentanți: A. Guillerme, avocate, T. Bontinck, avocat)
   
      Cealaltă parte din procedură: Comisia Europeană
   
      Concluziile recurentei
   
   Recurenta solicită Curții:
   
               —
            
            
               anularea Hotărârii Tribunalului din 20 iulie 2017, ADR/Comisia (T-644/14);
            
         
               —
            
            
               anularea Deciziei C(2014) 4485 final a Comisiei din 27 iunie 2014 privind recuperarea unei părți a asistenței financiare plătite recurentei;
            
         
               —
            
            
               soluționarea definitivă a litigiului și admiterea concluziilor formulate de recurentă în primă instanță;
            
         
               —
            
            
               obligarea Comisiei la plata cheltuielilor de judecată efectuate în prezenta procedură, inclusiv cheltuielile de judecată efectuate de recurente în fața Curții și în fața Tribunalului.
            
         
      Motivele și principalele argumente
   
   
               1)
            
            
               Tribunalul a săvârșit o eroare de drept atunci când a interpretat principiul UE care guvernează ajutoarele financiare ale Uniunii Europene, conform căruia Uniunea nu poate subvenționa decât cheltuielile care au fost într-adevăr efectuate.
               Recurenta consideră că Tribunalul UE a efectuat o interpretare deosebit de strictă a acestui principiu, care este incompatibilă cu jurisprudența anterioară a Curții și cu voința legiuitorului european.
            
         
               2)
            
            
               Tribunalul a săvârșit o eroare de drept atunci când a interpretat articolul 299 TFUE, articolul 79 din Regulamentul financiar al UE (1), articolul 47 din Carta drepturilor fundamentale a UE și jurisprudența CJUE.
               Recurenta consideră că Tribunalul a interpretat în mod greșit articolul 299 TFUE și articolul 79 alineatul (2) din Regulamentul financiar în sensul că acordă Comisiei competența să adopte un ordin de recuperare în materie contractuală. În plus, hotărârea atacată este incompatibilă cu cauza Lito Maieftiko Gynaikologiko kai Cheirourgiko Kentro AE /Comisia. În sfârșit, eficacitatea acțiunii întemeiată pe articolul 272 TFUE este redusă semnificativ în ceea ce îl privește pe beneficiarul grantului, întrucât Comisia Europeană poate decide să inițieze o procedură de executare silită înainte de pronunțarea unei hotărâri definitive de către instanța competentă.
            
         
      (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO 2012, L 298, p. 1).